Br. 03-604/23-162

Podgorica, 01.03. 2023. godine

Na osnovu člana 112 Opšteg zakona o obrazovanju i vaspitanju („Službeni list RCG“ br. 64/02, 31/05, 49/07, „Sl. List Crne Gore“, br. 04/08, 21/09, 45/10, 40/11, 45/11, 36/13, 39/13, 44/13 i 47/17), i članova 5 i 7 Pravilnika o organizaciji stručnog usavršavanja nastavnika i načinu izbora autora programa stručnog usavršavanja („Službeni list Crne Gore“ br. 063/16), Centar za stručno obrazovanje objavljuje

**KONKURS**

**za izbor programa stručnog usavršavanja nastavnika**

**u školskoj 2023**/**2024. i 2024/2025. godini**

Programi stručnog usavršavanja nastavnika odnose se na stručno usavršavanje nastavnika koje podrazumijeva kontinuirani profesionalni razvoj kao unapređivanje vještina i kompetencija nastavnika kroz učenje, praktičan rad i istraživačku djelatnost, sa ciljem unapređenja kvaliteta procesa nastave i učenja u nižem, srednjem i višem stručnom obrazovanju, kao i u obrazovanju odraslih.

**I Programi iz sljedećih prioritetnih oblasti:**

1. **Mašinstvo i obrada metala** (posebno programi koji se odnose na: konstruktivno mašinstvo, mašinsku energetiku i termotehniku, proizvodno mašinstvo - CNC tehnologije, primjenu softverskih alata u mašinstvu, engleski jezik u mašinstvu i dr.)
2. **Elektrotehnika** (posebno programi koji se odnose na: primjenu digitalne elektronike, programiranje mikrokontrolera, industrijsku elektroniku i automatiku, elektronske uređaje i sisteme, računarske sisteme, telekomunikacione i računarske mreže, elektroenergetiku, primjenu softverskih alata u elektrotehnici, projektovanje u elektrotehnici, engleski jezik u elektrotehnici i dr.)
3. **Informaciona tehnologija** (posebno programi koji se odnose na: razvoj veb i mobilnih aplikacija, upravljanje softverskim projektima, programiranje, upravljanje bazama podataka, IoT sisteme, engleski jezik u informacionoj tehnologiji i dr.)
4. **Mehatronika** (posebno programi koji se odnose na: primjenu softverskih alata u mehatronici, dijagnostiku, upravljanje i održavanje mehatroničkih uređaja i sistema, dijagnostiku i održavanje mehatroničkih sistema na vozilu, održavanje i ugradnja električnih i elektronskih sistema na motornom vozilu, vozila sa alternativnim pogonima, engleski jezik u mehatronici i dr.)
5. **Građevinarstvo** (posebno programi koji se odnose na: primjenu softverskih alata u građevinarstvu, projektovanje u niskogradnji, hidrogradnji i visokogradnji, građevinske konstrukcije, izvođenje građevinskih radova, engleski jezik u građevinarstu, primjenu softverskih alata u geodeziji, izvođenje geodetskih radova, engleski jezik u geodeziji i dr.)
6. **Uređenje prostora** (posebno programi koji se odnose na: primjenu softverskih alata u arhitekturi, projektovanje arhitektonskih objekata, urbanističko projektovanje i planiranje, projektovanje enterijera, organizacija, dekorisanje i aranžiranje prostora, engleski jezik u uređenju prostora i dr.)
7. **Ekonomija** (posebno programi koji se odnose na: računovodstvo, bankarsko i finansijsko poslovanje, primjenu softverskih alata u ekonomiji, preduzeće za vježbu, preduzetništvo, marketing, osiguranje imovine i lica, špeditersko i agencijsko poslovanje i dr.)
8. **Pravo** (posebno programi koji se odnose na: administrativno poslovanje, poslovnu komunikaciju, pravne postupke, pravni promet, radno pravo, kompanijsko i finansijko pravo, carinski postupak i dr.)
9. **Poljoprivreda** (posebno programi koji se odnose na: primjenu savremene tehnologije i način uzgajanja u ratarsko-povrtarskoj, voćarsko-vinagradarskoj i stočarskoj proizvodnji i dr.)
10. **Prehrana** (posebno programi koji se odnose na: izvođenje tehnoloških operacija, kontrolu kvaliteta prehrambenih proizvoda, standarde i propise u proizvodnji hrane i dr.)
11. **Veterina** (posebno programi koji se odnose na: identifikaciju i obilježavanje životinja, zdravstvenu zaštitu i reprodukciju životinja, asistiranje u sprovođenju hirurških zahvata i dr.)
12. **Šumarstvo** (posebno programi koji se odnose na: tehnološke postupke u okviru primarne, polufinalne i finalne obrade drveta, obradu drveta CNC mašinama, dizajn predmeta i enterijera od drveta, ispitivanje kvaliteta u obradi drveta, iskorišćavanje šuma, podizanje i njega zelenih površina, planiranje i gazdovanje šumama i dr.)
13. **Zdravstvo i socijalna zaštita** (posebno programi koji se odnose na: promet ljekova i tehnologije u farmaceutskoj industriji, biohemijsko laboratorijsku dijagnostiku, mikrobiološka, patološka ispitivanja, ispitivanja u laboratorijama za sanitarnu hemiju, asistiranje u stomatološkim intervencijama i izradu fiksnih i mobilnih protetskih nadoknada, hidro-peloido terapijske procedure i medicinsko-terapijske masaže u fizioterapiji, kozmetoterapijske procedure u tretmanima lica i tijela, principe zdrave ishrane i očuvanja zdravlja, prvu pomoć, socijalna zaštita i dr.)
14. **Turizam** (posebno programi koji se odnose na: recepcijsko i agencijsko poslovanje, strane jezike u turizmu, primjenu softverskih alata u turizmu i dr.)
15. **Trgovina** (posebno programi koji se odnose na: savremene načine prodaje, tehnike prodaje, marketing u trgovini, primjenu softverskih alata u trgovini i dr.)
16. **Ugostiteljstvo – restoraterstvo i kulinarstvo** (posebno programi koji se odnose na: pripremu složenijih vrsta jela i poslastica, estetiku u gastronomiji i poslastičarstvu, kontrolu kvaliteta gastronomskih proizvoda, specijalne načine usluživanja hrane i pića, svečane prijeme, pripremanje koktela, standarde i normative u ugostiteljstvu, strane jezike u ugostiteljstvu i dr.)
17. **Saobraćaj** (posebno programi koji se odnose na: pomorstvo, navigaciju, brodske mašine i sisteme, sigurnost i bezbjednost na moru, engleski jezik u nautici i brodomašinstvu, organizaciju transporta, drumski i željeznički saobraćaj i dr.)
18. **Lične usluge** (posebno programi koji se odnose na: kreiranje i izradu specijalnih frizura, specijalne tehnike u bojenju kose, brade i brkova i dr.)
19. **Tekstilstvo i kožarstvo** (posebno programi koji se odnose na: dizajniranje u modnoj industriji, konstrukciju i modelovanje tekstilnih proizvoda i odjeće i dr.)
20. **Rudarstvo i metalurgija**
21. **Hemijska industrija** (posebno programi koji se odnose na tehnološke operacije i kontrolu kvaliteta u hemijskoj industriji, zaštitu životne sredine i dr.)
22. **Muzička umjetnost**
23. **Likovna umjetnost**

**Napomene**:

* Prioritetne oblasti se odnose na nastavnike koji realizuju programe formalnog obrazovanja i nastavnike koji realizuju programe neformalnog obrazovanja
* Prioritetne oblasti su direktno povezane sa modulima/predmetima u obrazovnim programima/ programima obrazovanja

**II Programi iz oblasti** **pedagogije, andragogije, psihologije, didaktike, metodike i dr**.

1. **Inovativni pristupi nastavi i učenju** (primjena interaktivnih metoda u nastavi, problemska nastava, organizacja nastave orijentisane ka aktivnostima, online metode nastave i dr.)
2. **Vrednovanje i ocjenjivanje postignića učenika** (formativno i sumativno ocjenjivanje, priprema zadataka za testove, portali za učenje i provjeru znanja, kreiranje elektronskih testova, kvizova i upitnika i dr.)
3. **Rad u nastavi sa učenicima sa posebnim obrazovnim potrebama i ranjivim grupama** (inkluzivno obrazovanje, individualizirani nastavni proces, facilitranje tranzicije, senzitivne teme, nediskriminacija i borba protiv stereotipa, izrada IROP-a, ITP 2 i dr.)
4. **Rad sa darovitim učenicima**
5. **Obrazovanje i osposobljavanje odraslih i cjeloživotno učenje** (andragoško osposobljavanje, osnovno opismenjavanje, programi za treće doba, ključne vještine i dr.)

**III Programi iz drugih oblasti stručnog usavršavanja:**

1. **Razvoj ključnih kompetencija**[[1]](#footnote-1)
   1. **kompetencija pismenosti** (posebno programi koji se odnose na sposobnost komunikacije i efikasnog povezivanja sa drugima na primjeren i kreativan način; sposobnost identifikovanja, razumijevanja, izražavanja, stvaranja i tumačenja pojmova, činjenica i mišljenja u usmenom i pisanom obliku, koristeći vizuelni, zvučni/audio i digitalni materijal)
   2. **kompetencija višejezičnosti** (posebno programi koji se odnose na sposobnost korišćenja različitih stranih jezika na odgovarajući i efikasan način za komunikaciju)
   3. **STEM kompetencija** (posebno programi koji se odnose na sposobnost razvijanja i primjene matematičkog mišljenja, znanja i vještina, kako bi se riješili razni problemi u svakodnevnim situacijama; sposobnost i spremnost da se objasni prirodni svijet korišćenjem postojećeg znanja i primjenom metodologije u cilju identifikacije pitanja i izvođenja zaključaka zasnovanih na empirijskim podacima)
   4. **digitalna kompetencija** (posebno programi koji se odnose na sigurnu i odgovornu upotrebu digitalnih tehnologija za učenje, rad i učestvovanje u društvu; informatičku pismenost; komunikaciju i saradnju u digitalnom okruženju; stvaranje digitalnih sadržaja; sajber bezbjednost)
   5. **lična, socijalna i kompetencija učiti kako učiti** (posebno programi koji se odnose na efikasno upravljanje vremenom i informacijama; rad sa drugima na konstruktivan način; otpornost na stresove uzrokovane neprekidnim životnim promjenama, pritiscima i rizicima; upravljanje sopstvenim učenjem i karijerom; održavanje fizičkog i mentalnog zdravlja; vođenje zdravog života; otkrivanje sopstvenih prednosti i nedostataka, afiniteta i interesa; preuzimanje odgovornosti za lični i profesionalni rast, profesionalnu karijeru i lično ostvarenje)
   6. **građanska kompetencija** (posebno programi koji se odnose na sposobnost da se postupa kao odgovorni građanin i da se u potpunosti učestvuje u građanskom i društvenom životu, zasnovanom na razumijevanju socijalnih, ekonomskih, pravnih i političkih koncepata i struktura, kao i globalnog razvoja i održivosti)
   7. **preduzetnička kompetencija** (posebno programi koji se odnose na razvoj kreativnosti, kritičkog razmišljanja i rješavanje problema; preduzimanje inicijative, upornosti i sposobnosti da se sarađuje u cilju planiranja i upravljanja projektima koji imaju kulturnu, društvenu ili finansijsku vrijednost)
   8. **kompetencija kulturološke svijesti i izražavanja** (posebno programi koji se odnose na razumijevanje i poštovanje načina na koji se ideje i smisao kreativno izražavaju i prenose u različitim kulturama u obliku niza umjetničkih i drugih kulturnih formi)
2. **Organizacija slobodnih i vannastavnih aktivnosti u školama** (posebno programi koji se odnose na prevenciju nasilja među učenicima, borbu protiv bolesti zavisnosti, bezbjednost u saobraćaju, postupanje u vanrednim situacijama, borbu protiv trgovine ljudima, borbu protiv nasilnog ekstremizma, osnove pružanja prve pomoći, školsku medijaciju i dr.)
3. **Globalno obrazovanje**[[2]](#footnote-2) (posebno programi koji se odnose na: multikulturalna društva u socijalnom, ekonomskom i kulturnom kontekstu; povezanost regiona, zemalja i kontinenata i ograničene prirodne izvore; informaciono društvo i medije; ljudska prava, demokratiju i dobro upravljanje, socijalnu pravdu, rodnu ravnopravnost, mir i transformaciju konflikata, različitost i međukulturalni i međuverski dijalog; održivi razvoj, zelenu ekonomija i ekološku odgovornost; istraživanje i strateško planiranje; donošenje odluka; razvoj medijske svijesti i dr.)
4. **Timski rad i saradnja**
5. **Izrada projekata** i dr.

**Napomene**:

* Za svaki program koji se može organizovati i online, potrebno je to naglasiti i navesti uslove, platformu i broj učesnika, predviđen u tom slučaju.
* Programi koji se odnose na obuke nastavnika na nivou sistema (implementacija obrazovnih programa, realizacija i praćenje realizacije praktične nastave u školi i kod poslodavca, praćenje realizacije obrazovnih programa, evaluacija, izrada dokumenata za razvoj kvalifikacija i dr.) biće preuzeti iz Kataloga stručnog usavršavanja nastavnika za školsku 2021/2022. i 2022/23. godinu.

**Autor programa**

Autor programa za stručno usavršavanje nastavnika može biti: pravno ili fizičko lice koje obavlja obrazovno-vaspitnu ili naučno-istraživačku djelatnost, licencirane ustanove visokog obrazovanja i strukovna udruženja nastavnika. Autor programa za stručno usavršavanje nastavnika ne može biti lice koje je zaposleno u Ministarstvu prosvjete, Zavodu za školstvo, Centru za stručno obrazovanje, Ispitnom centru, kao i član Nacionalnog savjeta za obrazovanje. Autor programa treba da ima najmanje 5 godina radnog iskustva u stručnoj oblasti na koju se program odnosi.

Centar za stručno obrzovanje će, u skladu sa prioritetima i procedurama, izabrati programe koje će finansijski podržati.

**Rok za podnošenje ponuda je do 31.03.2023. godine, do 11:00 časova.**

**Ponude se dostavljaju u zapečaćenoj koverti na kojoj se upisuje:**

* JU Centar za stručno obrazovanje
* Komisiji za izbor i vrednovanje ponuđenih programa usavršavanja
* Ponuda na konkurs za izbor programa stručnog usavršavanja nastavnika u školskoj 2023/2024. i 2024/2025. godini
* (bez naziva programa i bez imena ponuđača - anonimno), sa naznakom „Ne otvaraj do datuma otvaranja ponuda“

Programi se dostavljaju na arhivu Centra ili poštom na adresu: JU Centar za stručno obrazovanje, ul. Novaka Miloševa 18, 81000 Podgorica.

**Podnosilac Programa obavezan je da priloži sljedeću dokumentaciju:**

* popunjen formular za akreditaciju programa stručnog usavršavanja nastavnika Centra za stručno obrazovanje (preuzeti sa sajta: [www.gov.me/cso](http://www.gov.me/cso)) u pisanoj i elektronskoj verziji (CD);
* original preporuku institucije, ustanove, odnosno organizacije koja podržava program i njene reference u odnosu na temu programa;
* kratku radnu biografiju autora i realizatora (uključujući reference autora u vezi sa temom programa i radno iskustvo);
* scenario programa (obrazac preuzeti sa sajta: [www.gov.me/cso](http://www.gov.me/cso) );
* rezime programa za Katalog programa stručnog usavršavanja nastavnika (obrazac preuzeti sa sajta: [www.gov.me/cso](http://www.gov.me/cso) ) u elektronskoj verziji (CD).

**Kontakt osoba**:

Aleksandra Lalević, +382 20 664713, e-mail: [aleksandra.lalevic@cso.edu.me](mailto:aleksandra.lalevic@cso.edu.me)

Ponude će se otvarati u prostorijama Centra za stručno obrazovanje 06. aprila 2023. godine u 12:00h. Podnosioci programa biće obaviješteni o ishodu javnog konkursa u roku od 7 dana od dana donošenja odluke o izboru programa stručnog usavršavanja od strane Nacionalnog savjeta za obrazovanje.

Nepotpune i neblagovremene prijave neće se uzeti u razmatranje.

1. Ključne kompetencije su definisane od strane Evropskog parlamenta i Savjeta Evrope. Objavljene su u dokumentu „Official Journal of the European Union“ od 22. maja 2018. ("Službeni list Evropske unije" br. 2018/C 189/01) [↑](#footnote-ref-1)
2. Globalno obrazovanje je definisano strateškim okvirom za unapređenje i jačanje globalnog obrazovanja u Evropi - Deklaracija o globalnom obrazovanju iz Mastrihta i Povelja o globalnom obrazovanju [↑](#footnote-ref-2)